Във връзка с постъпило уведомление с вх. № ОВОС-778/20.03.2023г. и вх. № ОВОС-779/20.03.2023г. за ***„Фотоволтаична централа за производство на електроенергия с приблизителна мощност около 11 MWр в*** ***ПИ 48948.35.42 и 18 MWр в ПИ 48948.35.46“*** с. Момино село, Местност Ливадите, Община Раковски, Област Пловдив, с възложител **И. Караилански**, на основание чл. 8, ал. 1 от Наредба за условията и реда за извършване на екологична оценка /Наредба за ЕО/, и в изпълнение разпоредбата на чл.8, ал. 4 от Наредба за условията и реда за извършване на екологична оценка /Наредба за ЕО/, Регионална инспекция по околна среда и водите – Пловдив (РИОСВ-Пловдив) информира за следното:

 **І. По отношение на изискванията за екологична оценка (ЕО) по глава шеста, раздел II от Закона за опазване на околната среда (ЗООС);**

***„Фотоволтаична централа за производство на електроенергия с приблизителна мощност около 11 MWр в*** ***ПИ 48948.35.42 и 18 MWр в ПИ 48948.35.46“*** с. Момино село, Местност Ливадите, Община Раковски, Област Пловдив, попада в обхвата на чл.2, ал.2, т.4 от *Наредба за условията и реда за извършване на екологична оценка на планове и програми* (Наредба за ЕО), и в тази връзка следва да бъде предмет на процедура по преценяване **необходимостта от извършване на екологична оценка /ЕО/.**

Съгласно чл. 82, ал. 1 от ЗООС и чл. З, ал. 2, т. 1 на Наредбата по ЕО, преценката за извършване на екологична оценка се извършва едновременно с изготвянето и решението за преценяване на необходимостта от извършване на ЕО се издава преди одобряването на съответния план/програма.

**ІІ.** Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ЕО ще бъде извършена и преценка за вероятната степен на отрицателно въздействие на плана върху предмета и целите на опазване на най-близката защитена зона от Европейската екологична мрежа „НАТУРА 2000“- BG0000429 „Река Стряма“.

Възложителят е информиран за следващите действия, които трябва да предприеме за провеждане на процедурата по преценяване на необходимостта от извършване на екологична оценка, в т.ч. ОС, с писмо изх. № ОВОС-779-1/30.03.2023г.